Cuasi toos estos países alcuéntrense en plena fase de transición demográfica, lo que supón una tasa de natalidá alta y un aumentu fuerte de los sectores más mozos de la  pirámide dedá. Esta base moza vien presionando dende va dos décades sobre les estructures económiques nes que se sofital funcionamientu del sistema. Sicasí, nun tuvieron resultaos apreciables. Les revueltes de los años ochenta en Túnez, Arxelia y Marruecos nun dieron frutos positivos. En Túnez, impúnxose con un golpe dEstáu la dictadura quacaben de valtar; en Marruecos, la monarquía permaneció impasible frente a les demandes usando la represión. Nel casu dArxelia, abrióse un escenariu políticu nuevu  cola convocatoria delecciones, anque, depués del golpe dEstáu, dirixíu polos militares pa evitar el peligru del islamismu, la situación evolucionó hacia una guerra civil que llevó per delantre a miles de muertos pa qual final volvieren los mesmos al poder onde tovía siguen güei.